Ruusun kukka ja vaahteran oksa
Tyttöni on kuin ruusun kukka
 kunnahan tuomikossa,
 minä olen niinkuin vaahteran oksa
 rannikon rauniossa.

 Kaihoten katsovi vaahteran oksa
 ruusua tuomikosta,
 ruusunen kukkansa toisaalle kääntää
 vaahteran rauniosta.

 Kaihoonsa kuivaa vaahteran oksa
 rannikon rauniossa,
 kuihtuu se ruusun kukkakin kerran
 kunnahan tuomikossa.

1899.